Mitingul Antena 3 a esuat PENIBIL. Aproximativ 2.000 de pensionari au strigat „Libertate”

Anuntat cu mare tam-tam, mitingul Antena 3 din Piata Constitutiei a esuat in ridicol. Majoritatea participantilor sunt pensionari veniti sa se rafuiasca cu Traian Basescu sau sa ceara demisia Guvernului Ciolos.

La 15.00, ora inceperii mitingului, in piata erau in jur de 1000 de pensionari care aveau revendicari politice.

Mitingul a fost convocat pentru a apara „libertatea de exprimare”, Antena 3 sustinand ca este victima unui abuz din partea autoritatilor statului.

Mihai Gadea si-a facut aparitia in jurul orei 15.15 si a strans mainile catorva pensionari, dar a avut grija sa ramana in spatele unui gard de protectie fata de multime.

Ulterior a aparut si un grup compact de tineri, cu pancarte rosii, pe care scrie „Alaturi de tine”. Cel mai probabil, acestia sunt de la organizatia de tineret a PSD. Secretarul general adjunct al PSD, Codrin Stefanescu, a anuntat ca va participa la miting.

Reprezentatii Antena 3 au declarat, in cererea depusa la Primaria Capitalei pentru aprobarea mitingului, ca se asteapta la 3.000 de participanti.

15.30 Razvan si Dani de la Antena 1 se straduiesc din rasputeri sa ii anime pe pensionari. Mitingul s-a transformat intr-un concert. Canta CRBL.

15.50 Pensionarii sunt pusi sa urmareasca promo-uri, materiale de promovare a unui nou canal al trustului Intact, Happy Channel. „Din cand in cand este bine sa invatati cum sa va purtati cu doamnele dumneavostra. Va astept la Happy Channel”, se spune de pe scena mitingului pentru „apararea libertatii”.

16.20 Numarul participantilor a crescut. Pe scena isi face aparitia Mugur Ciuvica. „Coldea de la SRI, Basescu si Macovei organizeaza la ora 7 miting impotriva Antenei 3 in Piata Universitatii (…) Ca Antena 3 le strica jocurile si nu pot sa conduca Romania cum vor, daca emite Antena 3”, spune Ciuvica, in timp ce manifestantii striga „Rusine, rusine”.

16.43 Vorbeste Radu Tudor. Pensionarii scandeaza „Radu, Radu”. „Fara cuvantul vostru nu ar exista Antena 3”, spune Radu Tudor.

16.51 Ilie Serbanescu: „Ce se intampla acum este dovada ca Romania a ajuns o colonie. Acesta este un trust romanesc si nu e voie sa existe. Sper ca cei tineri dintre voi sa prinda vremurile in Romania nu va mai fi o colonie”.

17.00 Dana Grecu s-a pus in genunchi. ”Dvs stiti cat va iubim noi pe dvs? Ei vor sa stam in genunchi. Vreti sa stam in genunchi? Vreti sa stam in genunchi in fata lor? Eu pot sa stau in genunchi, doamnelor si domnilor. Dar in fata lui Dumnezeu si in fata dvs, doamnelor si domnilor, nu in fata lor”, a spus Dana Grecu

Vezi mai jos un montaj realizat de Agerpres cu imagini de la mitingul Antena 3.

Iti place aktual24.ro? Urmareste fluxul de stiri aktual24.ro si pe Facebook

Comentarii: